MINISTARSTVO REGIONALNO-INVESTICIONOG RAZVOJA
I SARADNJE SA NEVLADINIM ORGANIZACIJAMA
	OBJAVLJENO
	ROK
	STATUS

	10.09.2026.
	25.09.2026.
	Otvoren


Podgorica, 10.09.2026. godine
Na osnovu člana 12 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Službeni list CG“, br. 41/18 i 86/26), u vezi sa članom 32a Zakona o nevladinim organizacijama („Službeni list CG“, br. 39/11, 37/17 i 84/24), Ministarstvo regionalno-investicionog razvoja i saradnje sa nevladinim organizacijama objavljuje:
JAVNI POZIV
nevladinim organizacijama za učešće u konsultacijama o
NACRTU SEKTORSKE ANALIZE ZA OBLAST REGIONALNOG I INVESTICIONOG RAZVOJA – „FINANSIJSKA PISMENOST ZA ODRŽIVI RAZVOJ“ ZA 2027. GODINU
Pozivaju se zainteresovane nevladine organizacije koje djeluju u oblasti regionalnog i investicionog razvoja, finansijske pismenosti, održivog razvoja, zaštite potrošača i obrazovanja da dostave komentare, inicijative, predloge i sugestije na Nacrt sektorske analize za 2027. godinu. Konsultacije su usmjerene na utvrđivanje prioritetne oblasti od javnog interesa i potrebnih sredstava za podršku projektima i programima koji doprinose finansijskoj pismenosti i ekonomskoj otpornosti građana i mikropreduzetnika, naročito u manje razvijenim jedinicama lokalne samouprave i ruralnim područjima Crne Gore.
Sektorska analiza sačinjava se na osnovu strateških i planskih dokumenata, nakon sprovedenih konsultacija sa zainteresovanim nevladinim organizacijama koje djeluju u odgovarajućoj oblasti od javnog interesa. Ona predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz Budžeta Crne Gore za 2027. godinu.
Analiza se priprema radi blagovremenog planiranja sredstava na budžetskim pozicijama ministarstava nadležnih za oblasti koje Vlada utvrdi kao prioritetne. Poslužiće i kao osnov za pripremu javnog konkursa za raspodjelu sredstava za finansiranje projekata i programa nevladinih organizacija u utvrđenoj prioritetnoj oblasti.
NACRT SEKTORSKE ANALIZE MOŽETE PREUZETI OVDJE
[bookmark: _GoBack]Komentari, inicijative, predlozi i sugestije mogu se dostaviti neposredno na arhivi Ministarstva, radnim danima od 7 do 15 časova, ili poštom na adresu: Ministarstvo regionalno-investicionog razvoja i saradnje sa nevladinim organizacijama, Eko-efikasna zgrada, Cetinjski put bb, 81000 Podgorica, u zatvorenoj koverti sa naznakom: „Javne konsultacije – SEKTORSKA ANALIZA – “FINANSIJSKA PISMENOST ZA ODRŽIVI RAZVOJ“.
Javne konsultacije trajaće 15 dana od dana objavljivanja ovog javnog poziva.
Kontakt osoba za koordinaciju konsultacija sa zainteresovanim nevladinim organizacijama je Pedja Davidović, e-mail: pedja.davidovic@mirn.gov.me.
Lice zaduženo za koordinaciju konsultovanja zainteresovane javnosti dužno je da sve pristigle inicijative, predloge, sugestije i komentare ažurno evidentira. Nakon završenih konsultacija Ministarstvo će sačiniti izvještaj sa pregledom učesnika i dobijenih inicijativa, predloga, sugestija i komentara.
Izvještaj će biti objavljen na internet stranici Ministarstva i portalu eUprave i dostavljen učesnicima konsultacija u roku od sedam dana od isteka roka za njihovo sprovođenje.
Nadležna organizaciona jedinica: Direktorat za investicioni razvoj – Direkcija za investicije
Prilog: Nacrt sektorske analize za oblast regionalnog i investicionog razvoja – „Finansijska pismenost za održivi razvoj“ za 2027. godinu
